

**METODOLOGIE PRIVIND EVALUAREA ȘI ECHIVALAREA COMPETENȚELOR LINGVISTICE ÎN VEDEREA OBȚINERII CERTIFICATULUI DE COMPETENȚĂ LINGVISTICĂ LA UNIVERSITATEA „VALAHIA” DIN TÂRGOVIȘTE**

**M 36**

**Aprobat Senat:**

**Conf. univ. dr. Claudia GILIA**

|  |  |  |  |  |  |  |
| --- | --- | --- | --- | --- | --- | --- |
| Responsabilități | | Nume, prenume | | Funcția | | Semnătura |
| Elaborat | | Lect. univ. dr. Ioana RAICU  Ioana Ofelia DOROFTEI | | Director Departament Litere  Secretar Șef universitate | |  |
| Verificat | | Conf. univ. dr. Adrian ȚUȚUIANU | | Vicepreședinte Senat, Președinte comisia pentru regulamente, metodologii și proceduri | |  |
| Avizat | | Conf. univ. dr. ing. Ioan Corneliu SĂLIȘTEANU | | Rector | |  |
| EDIŢIA: **1** | |  | | REVIZIA: **0** 1 2 3 4 5 | | |
|  | |  | |  | | |
| |  | | --- | | Intră în vigoare începând cu data de: | | Aprobat HSU | | | | | | | |

**CUPRINS**

[Capitolul I. DISPOZIȚII GENERALE 3](#_Toc188088595)

[Capitolul II. CADRUL LEGAL 4](#_Toc188088596)

[Capitolul III. ECHIVALAREA EXAMENULUI DE COMPETENŢĂ LINGVISTICĂ 4](#_Toc188088596)

[Capitolul IV. CONDIȚII DE ÎNSCRIERE 6](#_Toc188088597)

[Capitolul V. CONȚINUTUL ȘI DESFĂȘURAREA EXAMENULUI DE COMPETENȚĂ LINGVISTICĂ 7](#_Toc188088598)

[Capitolul VI. ORGANIZAREA DE CURSURI 8](#_Toc188088599)

[Capitolul VII. ELIBERAREA CERTIFICATELOR ȘI VALABILITATEA ACESTORA .......................................................................................................8](#_Toc188088600)

[Capitolul VIII. DISPOZIȚII FINALE 9](#_Toc188088601)

# 

# Capitolul I. DISPOZIȚII GENERALE

**Art. 1.** Prezenta metodologie stabilește cadrul general pentru activitatea de evaluare a competențelor lingvistice și de eliberare a certificatelor de competență lingvistică pentru limbile engleză, franceză și limba română – ca limbă străină, tipurile de certificate de competență lingvistică eliberate, condițiile de înscriere, modalitatea de desfășurare, evaluare și certificare, eliberarea şi valabilitatea certificatelor.

**Art. 2.** Competența lingvistică înseamnă abilitatea de a interacționa lingvistic în diverse contexte sociale și culturale, în forma orală și în forma scrisă (ascultare, vorbire, citire, scriere).

**Art. 3.** Certificatul de competenţă lingvistică este un document emis de către Universitatea „Valahia” din Târgoviște în urma unui examen conceput să ateste nivelul cunoașterii limbii străine de către candidat.

**Art. 4.** La nivelul Universității „Valahia” din Târgoviște, misiunea organizării și asigurării condițiilor pentru desfășurarea examenului de competență lingvistică revine Departamentului de Litere din cadrul Facultății de Științe Politice, Litere și Comunicare.

**Art. 5.** Prezenta metodologie stabilește reperele principale pentru cele trei activități de bază desfășurate de către Departamentul de Litere:

- desfășurarea de cursuri interne de limbi străine organizate prin intermediul Departamentului de Studii în Limbi Străine;

- echivalarea competențelor lingvistice;

- evaluarea competențelor lingvistice.

**Art. 6.** Certificatele de competență lingvistică pentru limbile engleză, franceză și limba română – ca limbă străină se eliberează pentru: înscrierea la programele de studii universitare de licență, masterat și doctorat; promovare profesională; obținerea de burse de studiu sau stagii în străinătate; participarea la cursuri de formare și perfecționare sau cursuri postuniversitare; efectuarea de studii în limba atestată; deplasări în străinătate; alte scopuri mențonate de solicitanți.

# 

# Capitolul II. CADRUL LEGAL

**Art. 7.** Legislație:

- Legea învățământului superior nr. 199/2023;

- Ordinul MENCS nr. 5.905 din 29 noiembrie 2016 pentru modificarea anexei nr. 2 la Ordinul ministrului educaţiei, cercetării, tineretului şi sportului nr. 5.219/2010 privind recunoaşterea şi echivalarea rezultatelor obţinute la examene cu recunoaştere internaţională pentru certificarea competenţelor lingvistice în limbi străine şi la examene cu recunoaştere europeană pentru certificarea competenţelor digitale cu probele de evaluare a competenţelor lingvistice într-o limbă de circulaţie internaţională studiată pe parcursul învăţământului liceal, respectiv de evaluare a competenţelor digitale, din cadrul examenului de bacalaureat;

- Ordinului Ministerului Educației nr. 3693/2024 pentru aprobarea Metodologiei-cadru privind organizarea admiterii în ciclurile de studii universitare de scurtă durată, de licență, de masterat și de doctorat;

- Ordinul M.E. nr. 5.655 din 23 iulie 2024, privind admiterea la studii a cetăţenilor străini în ciclurile de studii universitare şi în învăţământul postuniversitar, pe locuri de studii cu plata taxelor de şcolarizare în valută;

- Ordinul nr. 5552/2024 pentru aprobarea Metodologiei privind condiţiile de şcolarizare a românilor de pretutindeni şi a cetăţenilor străini în cadrul instituţiilor de învăţământ superior de stat, particulare şi confesionale particulare acreditate din România;

- Cadrul European Comun de Referinţă pentru Limbi: Învăţare, Predare, Evaluare (CECRL) - document publicat de Consiliul Europei, în anul 2001;

- Hotărârea Senatului Universitar nr. 12 Q din 25 iulie 2024.

**Capitolul III. ECHIVALAREA EXAMENULUI DE COMPETENŢĂ LINGVISTICĂ**

**Art. 8.** Se echivalează examenul de competenţă lingvistică fără taxă de examinare, pentru:

- *pentru limba engleză*, posesorii de certificate lingvistice recunoscute internaţional, eliberate de:

* Cambridge:

Proficiency A, B sau C – nivel C2

Advanced A, B sau C – nivel C1

First A, B sau C – nivel B2

PET – nivel B1

* IELTS – 5.5: nivel B2; 6: nivel C1; 6,5+: nivel C2
* TOEFL – 46-59: nivel B2; 60-78: nivel C1; 79+: nivel C2
* PTE (Pearson Test of English)

- *pentru limba franceză*, posesorii de certificate lingvistice recunoscute internaţional, eliberate de:

* DALF – conform Nivelelor Cadrului European Comun de Referință pentru Limbi Moderne;
* DELF – conform Nivelelor Cadrului European Comun de Referință pentru Limbi Moderne;
* TCF – conform Nivelelor Cadrului European Comun de Referință pentru Limbi Moderne.

**Art. 9.** Candidatul poate să aleagă fie echivalarea competenței lingvistice pe baza grilei de mai sus, fie susținerea testului de competență lingvistică propus de facultate.

**Art. 10.** Echivalarea certificatelor de competență lingvistică recunoscute internațional se realizează prin transmiterea unei cereri tip (Anexa 6), însoțită de o copie a actului de identitate și a diplomei/certificatului de la examenul cu recunoaștere internațională. Formularul tip trebuie să includă acordul comisiei de verificare, formată din două cadre didactice de specialitate din cadrul Departamentului de Litere, precum și avizul decanului Facultății de Științe Politice, Litere și Comunicare.

# Capitolul IV. CONDIȚII DE ÎNSCRIERE

**Art. 11.** În vederea înscrierii, canidații depun la Secretariatul Facultății de Științe Politice, Litere și Comunicare din Campusul universitar, str. Aleea Sinaia, nr. 13, corpul B, etaj 1 sau la adresa de e-mail stiințepolitice@valahia.ro, următoarele documente:

- cerere tip de înscriere (conform Anexei nr. 1);

- copie a actului de identitate (C.I./B.I./pașaport);

- copie diploma de la examenul cu recunoaștere internațională pentru echivalarea competențelor lingvistice în limbi străine (doar în cazul echivalării);

- chitanța reprezentând dovada achitării taxei de examinare.

**Art. 12.** Cuantumul taxei de examinare este stabilit și aprobat de Senatul Universității „Valahia” din Târgoviște.

**Art. 13.** Sunt scutiți de la plata taxei de examinare candidații care au calitatea de angajat al Universității „Valahia” din Târgoviște și au urmat cursul intern intensiv de limbă străină organizat de către Departamentul de Studii în Limbi Străine.

**Art. 14.** Taxa de examinare se restituie doar în condițiile în care solicitantul își retrage cererea de examinare înainte de susținerea examenului propriu-zis.

**Art. 15.** Taxa de examinare nu se restituie în cazul în care un solicitant nu obține nivelul dorit la examenul de evaluare a competenței lingvistice.

**Art. 16.** Candidații vor fi informați privind planificarea evaluării de competență lingvistică (data, ora, sala) pe site-ul Facultății de Științe Politice, Litere și Comunicare (<http://fsplc.valahia.ro/>) și/sau prin e-mail.

**Art. 17.** În perioada de activitate didactică, examinările se fac bilunar. În afara programului afișat, examinarea se va face în perioada de înscriere la studii universitare de doctorat în conformitate cu planificarea stabilită de Școala Doctorală, iar pentru grupuri mai mari de 10 candidați, comisia de examinare va întocmi planificarea.

# Capitolul V. CONȚINUTUL ȘI DESFĂȘURAREA EXAMENULUI DE COMPETENȚĂ LINGVISTICĂ

**Art. 18.** La începerea examinării, candidaților li se va cere să prezinte un act de identitate (carte de identitate, pașaport).

**Art. 19.** Examinarea în vederea obținerii certificatului de competență lingvistică constă în susținerea a două probe:

- Proba scrisă (pentru evaluarea competențelor de înțelegere a textului scris și exprimare scrisă), candidații primesc subiectele în format tipărit;

- Proba orală (pentru evaluarea competențelor de înțelegere a textului ascultat, exprimare orală și interacțiune orală).

Cele două probe de evaluare se susțin în aceeași zi. Pentru obținerea certificatului de competență lingvistică este obligatorie susținerea ambelor probe (orală și scrisă). Nu vor fi eliberate certificate de competență lingvistică în cazul în care nu a fost susținută una dintre probe. Pe parcursul desfășurării celor două probe, candidații vor fi supravegheați de membrii comisiei de examinare și de directorul Departamentului de Studii în Limbi Străine (în cazul examinării angajaților universității care au urmat cursul intern intensiv de limbă străină). Candidații nu vor putea folosi telefonul mobil în timpul testării de competență lingvistică.

**Art. 20.** Subiectele sunt elaborate de membrii comisei de examinare, în conformitate cu Grila de evaluare a competențelor lingvistice (conform Cadrului European Comun de Referință pentru Limbi străine al Consiliului Europei), prevăzută în Anexa nr. 2.

**Art. 21.** Comisia de examen este formată din doi examinatori. Aceasta se constituie prin hotărârea conducerii Facultății de Științe Politice, Litere și Comunicare, la propunerea directorului Departamentului de Litere și este formată din cadre didactice de specialitate.

**Art. 22.** Rezultatele se vor comunica în ziua examinării și vor fi consemnate în Certificatul de competență lingvistică (conform Anexei nr. 3)

**Art. 23.** În cazul contestării rezultatului obținut, candidatul se adresează decanului Facultății de Științe Politice, Litere și Comunicare, cu o cerere scrisă, în termen de maxim 48 de ore de la emiterea certificatului. Comisia de contestaţii este formată din alte două cadre didactice specializate în predarea și evaluarea limbii respective.

# 

# Capitolul VI. ORGANIZAREA DE CURSURI

**Art. 24.** Departamentul de Litere al Facultății de Științe Politice, Litere și Comunicare desfășoară cursuri interne intensive de limbi străine organizate prin intermediul Departamentului de Studii în Limbi Străine, destinate personalului didactic, didactic auxiliar și nedidactic din cadrul Universității „Valahia” din Târgoviște.

Cursurile sunt organizate în module cu durata de 3 luni/modul. Structura cursului este de 2 ore curs + 2 ore seminar/ săptămână. Examinarea finală se realizează prin testarea competențelor de înțelegere orală, citit, conversație, exprimare scrisă, în vederea calificării pentru înscrierea la următorul modul de limbă.

În cadrul cursurilor de limbi străine se vor pune la dispoziția cursanților materiale de studiu de calitate, în format electronic sau fizic. Cursurile se pot desfășura online (pe platforme folosite în mod curent în Universitatea „Valahia” din Târgoviște) sau față în față (în sălile universității).

În urma evaluării, beneficiarilor li se eliberează un certificat de competență lingvistică pentru nivelul atins (conform Anexei nr. 4).

**Art. 25.** În anumite condiții (număr de solicitări, convergența domeniilor de specialitate), Universitatea „Valahia” din Târgoviște poate organiza prin Departamentul de Litere din cadrul Facultății de Științe Politice, Litere și Comunicare cursuri de pregătire în vederea obținerii certificatului de competență lingvistică.

# Capitolul VII. ELIBERAREA CERTIFICATELOR ȘI VALABILITATEA ACESTORA

**Art. 26.** Certificatul, semnat de cei doi examinatori și de către decanul facultății, se trimite la Registratura universității, urmând a fi semnt de rectorul universității și înregistrat în Registrul de evidență și eliberare a certificatelor de competență lingvistică (conform Anexei nr. 5).

**Art. 27.** Certificatul de competență lingvistică prezintă următoarele elemente: numele beneficiarului, numărul și data de înregistrare în Registrul de evidență și eliberare a certificatelor de competență lingvistică, limba la care s-a susținut examinarea, prezența semnăturilor olografe, ștampila Universității „Valahia” din Târgoviște. Certificatul de competență lingvistică se imprimă color pe carton de culoare albă.

**Art. 28.** Certificatul de competență lingvistică eliberat de Universitatea „Valahia” din Târgoviște atestă competența lingvistică deținută la momentul examinării, are valabilitatea de 3 ani și are regim de adeverință. Certificatul de competență lingvistică nu se înscrie în categoria actelor de studii.

**Art. 29.** Certificatele de competență lingvistică se eliberează în termen de 5 zile lucrătoare de la susținerea evaluării. Certificatul în original se ridică de la Registratura universității, de către titular sau de către o persoană împuternicită de acesta, în timpul programului de lucru cu publicul, sub semnatură de primire.

**Art. 30.** În cazul pierderii, deteriorării, furtului sau a altor situaţii neprevăzute, se poate solicita

eliberarea unui duplicat, doar în intervalul de 3 ani în care certificatul este valabil.

**Art. 31.** Pentru eliberarea unui nou certificat, solicitantul trebuie să susțină un nou examen.

# 

# Capitolul VIII. DISPOZIȚII FINALE

**Art. 32.** Tematica și bibliografia se actualizează anual de către cadrele didactice specializate ale Departamentului de Litere.

**Art. 33.** Prezenta metodologie poate fi modificată de către Senatul universitar.

**Art. 34.** La data intrării în vigoare a prezentei metodologii se abrogă M 05 - Metodologia privind obținerea certificatului de competență lingvistică, Ed. 1, aprobată prin HSU Nr. 17L/

22.12.2016.

**Art. 34.** Prezenta metodologie a fost avizată de către Consiliul de Administrație al Universității „Valahia” din Târgoviște în data de ....., a fost aprobată prin Hotărârea Senatului nr. ... din ........... și intră în vigoare de la data aprobării.

**Anexe:**

**Anexa nr. 1 - *Cerere de evaluare a competențelor lingvistice***

**Anexa nr. 2 - *Grilă de evaluare a competențelor lingvistice***

**Anexa nr. 3 - *Certificat de competență lingvistică***

**Anexa nr. 4 - *Certificat de competență lingvistică* -  *curs intern intensiv***

**Anexa nr. 5 –***Registru de evidență și eliberare a certificatelor de competență lingvistică*

**Anexa nr. 6 -** *Cerere de echivalare a competențelor lingvistice*

**ANEXA nr. 1**

*(F 806.2025.Ed. 1)*

Nr. înregistrare ...................../ data .....................

Avizat,

DECAN

CERERE DE EVALUARE A COMPETENȚELOR LINGVISTICE

CANDIDATUL:

Numele și prenumele (cf. act identitate/pașaport) .........................................................................

.........................................., țara ......................................., naționalitatea .............................., număr de telefon ........................., adresă de e-mail ............................................................,

Solicit evaluarea pentru obținerea certificatului lingvistic pentru limba ..........................................., nivel (a se bifa căsuța corespunzătoare):

□A1 □A2 □B1 □B2 □C1 □C2

Certificatul îmi este necesar la ......................................................................................................

Atașez următoarele documente:

□ Chitanța nr. (dovada plății de examinare) .................

□ copie act de identitate (C.I./B.I./pașaport);

DATĂ, SEMNĂTURĂ,


Declar că îmi dau acordul pentru prelucrarea datelor mele cu caracter personal.

Declar că am luat la cunoștință prevederile *Metodologiei privind evaluarea şi echivalarea competențelor lingvistice în vederea obținerii Certficatului de competență lingvistică la Universitatea „Valahia” din Târgoviște*, că mă angajez să îl respect întocmai și că sunt de acord ca în timpul evaluării comisia de evaluare să facă înregistrări și/sau capturi de ecran.

**ANEXA nr. 2**

**GRILĂ DE EVALUARE A COMPETENȚELOR LINGVISTICE**

(conform Cadrului European Comun de Referință pentru Limbi străine al Consiliului Europei)



**ANEXA nr. 3**

*(F 807.2025.Ed. 1)*

**SIGLĂ UNIVERSITATE**

**UNIVERSITATEA „VALAHIA” DIN TÂRGOVIȘTE**

**FACULTATEA DE ȘTIINȚE POLITICE, LITERE ȘI COMUNICARE**

DEPARTAMENTUL DE LITERE

Nr. înregistrare ................/ data ...................

**CERTIFICAT DE COMPETENȚĂ LINGVISTICĂ**

Dl./ Dna ………………………………………………......….........., născut(ă) la data de

.…….................... BI/CI/Pașaport seria ……... numărul ………………..., CNP ……….………………………………………………….. având funcţia de …………..... la …….…............... a fost evaluat pentru stabilirea nivelului de competenţă a limbii ……………… conform Cadrului European Comun de Referinţă pentru Limbi Străine.

|  |  |  |  |  |  |  |
| --- | --- | --- | --- | --- | --- | --- |
| Competență/nivel | A1 | A2 | B1 | B2 | C1 | C2 |
| Înţelegere orală |  |  |  |  |  |  |
| Înţelegere scrisă |  |  |  |  |  |  |
| Exprimare orală |  |  |  |  |  |  |
| Exprimare scrisă |  |  |  |  |  |  |

Comisia de examinare:

1. .................................................(nume și prenume) ........................... (semnătura)

2. .................................................(nume și prenume) ........................... (semnătura)

Rector, Decan,

................................................. ..........................................

\* Prezentul certificat este valabil 3 ani de la data emiterii sale.

**ANEXA nr. 4**

*(F 808.2025.Ed. 1)*

**SIGLĂ UNIVERSITATE**

**UNIVERSITATEA „VALAHIA” DIN TÂRGOVIȘTE**

**FACULTATEA DE ȘTIINȚE POLITICE, DEPARTAMENTUL DE STUDII**

**LITERE ȘI COMUNICARE ÎN LIMBI STRĂINE**

**DEPARTAMENTUL DE LITERE**

Nr. înregistrare ................/ data ...................

**CERTIFICAT DE COMPETENȚĂ LINGVISTICĂ**

Dl./ Dna ………………………………………………......….........., născut(ă) la data de

.…….................... BI/CI/Pașaport seria ……... numărul ………………..., CNP ……….………………………………………………….. având funcţia de …………..... la …….…............... a fost evaluat pentru stabilirea nivelului de competenţă a limbii ……………… conform Cadrului European Comun de Referinţă pentru Limbi Străine.

|  |  |  |  |  |  |  |
| --- | --- | --- | --- | --- | --- | --- |
| Finalizare curs intern intensiv de limbă străină | Modul I | Modul II | Modul I | Modul II |  |  |
| Competență/nivel | A1 | A2 | B1 | B2 | C1 | C2 |
| Înţelegere orală |  |  |  |  |  |  |
| Înţelegere scrisă |  |  |  |  |  |  |
| Exprimare orală |  |  |  |  |  |  |
| Exprimare scrisă |  |  |  |  |  |  |

Comisia de examinare:

1. .................................................(nume și prenume) ........................... (semnătura)

2. .................................................(nume și prenume) ........................... (semnătura)

Rector,

...................................................

Decan, Director DSLS,

.......................................... .............................................

\* Prezentul certificat este valabil 3 ani de la data emiterii sale.

**ANEXA nr. 5**

*(F 809.2025.Ed. 1)*

**REGISTRU DE EVIDENȚĂ ȘI ELIBERARE A CERTIFICATELOR DE COMPETENȚĂ LINGVISTICĂ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. înregistrare** | **Data înregistrării** | **Limba străină evaluată** | **Nivelul** | **Data eliberării certificatului** | **Nume și prenume titular certificat** | **Semnătura de primire** | **Mențiuni** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**ANEXA nr. 6**

*(F 810.2025.Ed. 1)*

Nr. înregistrare ...................../ data .....................

Avizat,

DECAN

CERERE DE ECHIVALARE A COMPETENȚELOR LINGVISTICE

CANDIDATUL:

Numele și prenumele (cf. act identitate/pașaport) .........................................................................

.........................................., țara ......................................., naționalitatea .............................., număr de telefon ........................., adresă de e-mail ............................................................,

Solicit echivalarea pentru obținerea certificatului lingvistic pentru limba ..........................................., nivel (a se bifa căsuța corespunzătoare):

□A1 □A2 □B1 □B2 □C1 □C2

Certificatul îmi este necesar la ......................................................................................................

Atașez următoarele documente:

□ copie act de identitate (C.I./B.I./pașaport);

□ copie diplomă/ certificat de la examenul cu recunoaștere internațională pentru certificarea competențelor lingvistice în limbi străine (doar pentru echivalare).

DATĂ, SEMNĂTURĂ,

**Se aprobă/ Nu se aprobă echivalarea** diplomei/ certificatului de competență lingvistică la nivelul \_\_\_\_\_\_\_\_\_\_\_\_\_ pentru limba \_\_\_\_\_\_\_\_\_\_\_\_\_\_, conform reglementărilor universității.

Membrii Comisiei:

1. .................................................(nume și prenume) ........................... (semnătura)

2. .................................................(nume și prenume) ........................... (semnătura)

Declar că îmi dau acordul pentru prelucrarea datelor mele cu caracter personal.

Declar că am luat la cunoștință prevederile *Metodologiei privind evaluarea şi echivalarea competențelor lingvistice în vederea obținerii Certficatului de competență lingvistică la Universitatea „Valahia” din Târgoviște*, că mă angajez să îl respect întocmai.